pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เตรียมจัดใหญ่สงกรานต์ 67 รับขึ้นมรดกโลก พร้อมเปิดตัวเพลงสงกรานต์ใหม่ 4 ภาษา
วันพฤหัสบดีที่ 7 มีนาคม 2567
เตรียมจัดใหญ่สงกรานต์ 67 รับขึ้นมรดกโลก พร้อมเปิดตัวเพลงสงกรานต์ใหม่ 4 ภาษา
.....
เตรียมจัดใหญ่สงกรานต์ 67 รับขึ้นมรดกโลก พร้อมเปิดตัวเพลงสงกรานต์ใหม่ 4 ภาษา
.
ในโอกาสที่ประเพณีสงกรานต์ไทย ได้รับการประกาศขึ้นทะเบียน เป็นรายการตัวแทนมรดกวัฒนธรรมที่จับต้องไม่ได้ของมนุษยชาติจากองค์การยูเนสโก (UNESCO) ในปี 2567 รัฐบาล โดยความร่วมมือกับทุกภาคส่วนเตรียมจัดงาน “Maha Songkran World Water Festival : ประเพณีสงกรานต์ไทย หมุดหมายนักท่องเที่ยวทั่วโลก” ในช่วงเดือนเม.ย. นี้ โดยจัดกิจกรรมทั้งในส่วนกลาง (กรุงเทพมหานคร) และส่วนภูมิภาค
.
ขณะที่ กระทรวงวัฒนธรรม โดยกรมส่งเสริมวัฒนธรรม ได้คัดเลือกเพลงรําวงเริงสงกรานต์มาเป็นส่วนหนึ่งของการนําเทศกาลสงกรานต์ของไทยสู่เวทีโลก และนําเพลงที่แต่งขึ้นมาใหม่ คือ เพลงสงกรานต์ ฉบับภาษาต่างประเทศ จํานวน 4 ภาษา ภาษาเยอรมัน ภาษาอังกฤษ ภาษาจีน และภาษาฝรั่งเศส เนื้อเพลงใช้คําง่าย ๆ ชาวไทยและต่างประเทศเข้าใจแนวคิดของประเพณีสงกรานต์ พร้อมจะเสนอสถานทูตทั่วโลก รวมถึงสายการบินของประเทศไทยเพื่อประชาสัมพันธ์สู่นักท่องเที่ยวที่เดินทางมาประเทศไทย สนับสนุน Soft Power ของประเทศ เพื่อยกระดับและพัฒนาด้านความรู้ ความสามารถ ความคิดสร้างสรรค์ของคนไทย ให้สร้างมูลค่าและสร้างรายได้ ให้แก่ประเทศไทย
.
นอกจากนี้ ยังได้แต่งตั้ง น.ส.แอนโทเนีย โพซิ้ว รองนางงามจักรวาลอันดับ 1 ปี 2023 เป็น “นางมโหธรเทวี” นางสงกรานต์ ประจําปี 2567 เพื่อร่วมถ่ายทอดคุณค่าสาระและแสดงอัตลักษณ์ของประเพณีสงกรานต์ไทยด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ก.เกษตรฯ - บ.มิชลิน วางแนวทางขับเคลื่อนยางไทยรองรับกฎระเบียบ EUDR มุ่งยกระดับยางไทยสู่ตลาดโลก
วันพฤหัสบดีที่ 7 มีนาคม 2567
ก.เกษตรฯ - บ.มิชลิน วางแนวทางขับเคลื่อนยางไทยรองรับกฎระเบียบ EUDR มุ่งยกระดับยางไทยสู่ตลาดโลก
ก.เกษตรฯ - บ.มิชลิน วางแนวทางขับเคลื่อนยางไทยรองรับกฎระเบียบ EUDR มุ่งยกระดับยางไทยสู่ตลาดโลก
(เมื่อวันที่ 6 มีนาคม 67) ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ มอบหมายนายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เข้าร่วมหารือกับคณะผู้แทนจาก บริษัท มิชลิน กรุ๊ป กําหนดแนวทางบริหารจัดการระบบยางพาราไทย เพื่อรองรับกฎระเบียบ EU Deforestation Regulation (EUDR) และร่วมหารือแลกเปลี่ยน พร้อมกําหนดแนวความร่วมมือฯ โดยมี นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายณกรณ์ ตรรกวิรพัท ผู้ว่าการการยางแห่งประเทศไทย และผู้แทนหน่วยงานในสังกัดกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์
นายบุญสิงห์ วรินทร์รักษ์ ปรึกษารัฐมนตรีว่าการกระทรวงเกษตรและสหกรณ์ กล่าวว่า บริษัท มิชลิน ผู้นําเข้าผลิตภัณฑ์ยางล้อหลักของสหภาพยุโรป ซึ่งเป็นสมาชิกของสมาคมผู้ผลิตยางล้อและยางพาราแห่งยุโรป (ETRMA) ถือเป็นลูกค้ารายใหญ่ที่มีการใช้วัตถุดิบยางพาราของประเทศไทย ได้เข้าพบผู้บริหารกระทรวงเกษตรฯ เพื่อเตรียมความพร้อมในการดําเนินงานด้านกฎระเบียบว่าด้วยสินค้าที่ปลอดจากการตัดไม้ทําลายป่า EUDR ในสินค้าประเภทยางพารา ซึ่งในขณะนี้ อยู่ระหว่างการนําเสนอแต่งตั้งคณะกรรมการระดับชาติเพื่อเตรียมความพร้อมสินค้าโภคภัณฑ์ทั้ง 7 ชนิด โดยจะเร่งขับเคลื่อนการบริหารจัดการที่ดิน เพื่อสามารถแสดงแหล่งที่มาของผลผลิตในการส่งออกสินค้าไปสหภาพยุโรปได้ และสามารถตรวจสอบย้อนกลับสินค้าในกลุ่มดังกล่าวได้ด้วย
สําหรับการหารือร่วมกันในครั้งนี้ เป็นการสร้างความเชื่อมั่นในการบริหารจัดการสินค้ายางพาราของไทยให้มีคุณภาพเพื่อเพิ่มประสิทธิภาพการค้าการลงทุนของอุตสาหกรรมยาง และสร้างมูลค่าเพิ่มให้กับยางพาราของไทย สําหรับกระบวนการด้านเอกสารสิทธิ์ที่ดินทํากินของเกษตรกร กระทรวงเกษตรฯ ได้มีนโยบายขับเคลื่อนการใช้ที่ดินเพื่อทําการเกษตรให้มีความถูกต้อง โดยสั่งการให้ทุกหน่วยงานเร่งดําเนินการให้เป็นไปตามกฎระเบียบ EUDR
ทั้งนี้ กระทรวงเกษตรและสหกรณ์ สนับสนุนและร่วมมือกับ บริษัท มิชลิน กรุ๊ป ในการวิจัยและพัฒนานวัตกรรมยาง เพื่อความยั่งยืนของยางธรรมชาติ เช่น ระบบกรีดแก้ปัญหาการขาดแคลนแรงงานและเพิ่มประสิทธิภาพผลผลิต ระบบการจัดการดินและปุ๋ยเพื่อลดต้นทุนการผลิตและสร้างระบบนิเวศน์ให้มีความยั่งยืน ขณะนี้อยู่ระหว่างการศึกษาวิจัยและพัฒนา รวมถึงการนําแพลตฟอร์มดิจิตอลรวบรวมข้อมูลห่วงโซ่การผลิตด้านต้นน้ํา สําหรับการปรับปรุงในแง่ของการปฏิบัติด้านสังคมและสิ่งแวดล้อม เพื่อนํามาประเมินความเสี่ยงในการรองรับกฎระเบียบ EUDR รวมทั้งกระทรวงเกษตรและสหกรณ์ ได้มอบหมายการยางแห่งประเทศไทยให้เร่งดําเนินการขยายตลาดเครือข่ายยาง เพื่อให้เข้าถึงจุดรับซื้อผลผลิตของเกษตรกรรายย่อยได้ง่ายและรวดเร็ว เป็นผลดีต่อห่วงโซ่อุปทานยางพารา โดยมีเป้าหมายให้เกษตรกรชาวสวนยางไทยมีรายได้และมีชีวิตความเป็นอยู่ที่ดี ประเทศผู้ผลิตและผู้ใช้ยางมีเศรษฐกิจที่เติบโตอย่างมั่นคง และยังช่วยฟื้นฟูสิ่งแวดล้อมในการดําเนินธุรกิจจากยางพาราได้อย่างยั่งยืน
รัฐบาลไทย-ข่าวทำเนียบรัฐบาล-​PM’s official visit to France and Germany commences after 2024 ASEAN-Australia Special Summit
วันพฤหัสบดีที่ 7 มีนาคม 2567
07/03/2567
​PM’s official visit to France and Germany commences after 2024 ASEAN-Australia Special Summit
​PM’s official visit to France and Germany commences after 2024 ASEAN-Australia Special Summit
PM’s official visit to France and Germany commences after 2024 ASEAN-Australia Special Summit
Government Spokesperson Chai Wacharonke disclosed that Prime Minister and Minister of Finance Srettha Thavisin and the delegation arrived at the Federal Republic of Germany to commence his official visit to Federal Republic of Germany and the Republic of France during March 7-14, 2024.
The Prime Minister and the delegation arrived in Berlin in the morning of March 7. During his visit, aside from the bilateral meetings with leaders of Germany and France, the Prime Minister is scheduled to attend “ITB Berlin 2024”, the world’s biggest travel trade show held annually in Berlin in March. He will also attend “MIPIM 2024”, world's leading real estate expo in Cannes, France, and will deliver a keynote address at an annual event of the German Association for Small and Medium-Sized Businesses (BVMW). With a current membership of 55,000, BVMW is a politically independent association which represents the interests of small and medium-sized businesses. Through its alliance with more than 30 partner associations, BVMW has 40 offices around the world, representing more than 900,000 members.
The Prime Minister is also scheduled to meet with executives of world’s leading corporations in the fields of aviation and satellite industry, automobiles and parts, tourism, fashion, and retail industry, as well as with executives of France’s leading retailers and department stores to explore Asian food product market and distribution management in the European region.
The Prime Minister’s official visit will end on March 13. He will leave from Berlin in the evening of March 13 (local time) to arrive in Bangkok on March 14, 2024. The Government Spokesperson will continue to disclose the Prime Minister’s activities during the official visit.
รัฐบาลไทย-ข่าวทำเนียบรัฐบาล-รมว.ดีอี เปิดประชุมกบส. หารือความปลอดภัยทางไซเบอร์
วันพฤหัสบดีที่ 7 มีนาคม 2567
รมว.ดีอี เปิดประชุมกบส. หารือความปลอดภัยทางไซเบอร์
รมว.ดีอี เปิดประชุมกบส. หารือความปลอดภัยทางไซเบอร์
วันนี้ (7 มีนาคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุม คณะกรรมการบริหารสํานักงานคณะกรรมการการรักษาความมั่นคงปลอดภัยไซเบอร์ (กบส.) โดยมี นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ, พลตรี ธีรวุฒิ วิทยากรณ์ รองเลขาธิการคณะกรรมการการรักษาความมั่นคงปลอดภัยไซเบอร์แห่งชาติ (สกมช.) และผู้ที่เกี่ยวข้องเข้าร่วม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
---------------------------------
รัฐบาลไทย-ข่าวทำเนียบรัฐบาล-EXIM BANK คว้ารางวัล Leadership Excellence Award ในพิธีมอบรางวัลคุณภาพแห่งชาติ (Thailand Quality Award) ประจำปี 2566
วันพฤหัสบดีที่ 7 มีนาคม 2567
07/03/2567
EXIM BANK คว้ารางวัล Leadership Excellence Award ในพิธีมอบรางวัลคุณภาพแห่งชาติ (Thailand Quality Award) ประจําปี 2566
ดร.รักษ์ วรกิจโภคาทร กรรมการผู้จัดการ EXIM BANK รับรางวัล Leadership Excellence Award จาก รมว.อุตสาหกรรม ประธานในพิธีมอบรางวัลคุณภาพแห่งชาติ (Thailand Quality Award : TQA) ครั้งที่ 22 ประจําปี 2566
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) รับรางวัล Leadership Excellence Award จากนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ประธานในพิธีมอบรางวัลคุณภาพแห่งชาติ (Thailand Quality Award : TQA) ครั้งที่ 22 ประจําปี 2566 จัดโดยคณะกรรมการรางวัลคุณภาพแห่งชาติ และสถาบันเพิ่มผลผลิตแห่งชาติ เพื่อมอบให้แก่ผู้บริหารองค์กรที่ยกระดับมาตรฐานการบริหารจัดการจนมีผลการดําเนินงานที่เป็นเลิศสะท้อนความสําเร็จเป็นที่ประจักษ์และโดดเด่น
ณ หอประชุมใหญ่ ศูนย์วัฒนธรรมแห่งประเทศไทย เมื่อวันที่ 6 มีนาคม 2567
EXIM BANK ในฐานะสถาบันการเงินเฉพาะกิจของรัฐ สังกัดกระทรวงการคลัง มุ่งมั่นดําเนินพันธกิจและภารกิจ โดยสานพลังร่วมกับหน่วยงานภาครัฐและเอกชน ทําหน้าที่ “มากกว่าธนาคาร” พร้อมยกระดับบทบาทสู่ Green Development Bank โดยใช้กรอบแนวคิดรางวัลคุณภาพแห่งชาติเป็นเครื่องมือสําคัญในการยกระดับการบริหารจัดการองค์กรและปรับปรุงพัฒนาองค์กรอย่างต่อเนื่องและเป็นระบบ ขับเคลื่อนการพัฒนาองค์กร เศรษฐกิจ สังคม และสิ่งแวดล้อมไปพร้อมกันอย่างสมดุลและยั่งยืน
รัฐบาลไทย-ข่าวทำเนียบรัฐบาล-“คารม“ เตือนประชาชนอย่าหลงเชื่อเพจเฟซบุ๊กชื่อ ”จัดการคดีอาชญากรรมทางออนไลน์“ ย้ำเป็นเพจปลอม อย่าให้ข้อมูลส่วนบุคคล อย่าหลงกลมิจฉาชีพ
วันพฤหัสบดีที่ 7 มีนาคม 2567
07/03/2567
“คารม“ เตือนประชาชนอย่าหลงเชื่อเพจเฟซบุ๊กชื่อ ”จัดการคดีอาชญากรรมทางออนไลน์“ ย้ําเป็นเพจปลอม อย่าให้ข้อมูลส่วนบุคคล อย่าหลงกลมิจฉาชีพ
“คารม“ เตือนประชาชนอย่าหลงเชื่อเพจเฟซบุ๊กชื่อ ”จัดการคดีอาชญากรรมทางออนไลน์“ ย้ําเป็นเพจปลอม อย่าให้ข้อมูลส่วนบุคคล อย่าหลงกลมิจฉาชีพ
วันที่ 7 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ตามที่มีผู้เผยแพร่ข้อมูลในสื่อออนไลน์ อ้างถึง กระทรวง มหาดไทยเปิดเพจเฟซบุ๊กชื่อ “จัดการคดีอาชญากรรมทางออนไลน์” นั้น ขอยืนยันว่าไม่เป็นความจริง โดยสํานักงานปลัดกระทรวงมหาดไทย กระทรวงมหาดไทยชี้แจงว่า เพจเฟซบุ๊ก “จัดการคดีอาชญากรรมทางออนไลน์” ดังกล่าว ไม่ใช่เพจของกระทรวงมหาดไทยแต่อย่างใด
นายคารม กล่าวว่า ช่องทางการติดต่อร้องเรียนร้องทุกข์ ออนไลน์ของศูนย์ดํารงธรรม กระทรวงมหาดไทย และศูนย์ดํารงธรรมจังหวัด 76 จังหวัด มีดังนี้
1. ของศูนย์ดํารงธรรมกระทรวงมหาดไทย ติดต่อออนไลน์ได้ 3 ช่องทาง ได้แก่
1.1 แอปพลิเคชันศูนย์ดํารงธรรม 1567 Damrongdhama App (MOI1567)
1.2 เว็บไซต์ www.damrongdhama.moi.go.th
1.3 ไปรษณีย์อิเล็กทรอนิกส์ : moi1567@hotmail.com
2. ของศูนย์ดํารงธรรม 76 จังหวัด ติดต่อออนไลน์ได้ที่ช่องทาง
2.1 แอปพลิเคชันศูนย์ดํารงธรรม 1567 Damrongdhama App (MOI1567)
2.2 เว็บไซต์ www.damrongdhama.moi.go.th ต่อด้วยชื่อจังหวัด 76 จังหวัด (ติดต่อจังหวัดใด ใส่ชื่อจังหวัดนั้น)
“ขอให้ประชาชนอย่าหลงเชื่อ และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ และเพื่อให้ประชาชนได้รับข้อมูลข่าวสารจากสํานักงานปลัดกระทรวงมหาดไทย กระทรวงมหาดไทย สามารถติดตามได้ที่เว็บไซต์ smoi.moi.go.th หรือ โทร. 02-222-1141 ถึง 55”
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ ขับเคลื่อนเชิงรุกหาแนวทางการจัดทำมาตรการน้ำมันดีเซลราคาถูกเพื่อช่วยเกษตรกร
วันพฤหัสบดีที่ 7 มีนาคม 2567
รองปลัดเศรษฐเกียรติฯ ขับเคลื่อนเชิงรุกหาแนวทางการจัดทํามาตรการน้ํามันดีเซลราคาถูกเพื่อช่วยเกษตรกร
รองปลัดเศรษฐเกียรติฯ ขับเคลื่อนเชิงรุกหาแนวทางการจัดทํามาตรการน้ํามันดีเซลราคาถูกเพื่อช่วยเกษตรกร
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมหารือข้อเสนอแนวทางการจัดทํามาตรการน้ํามันดีเซลราคาถูกเพื่อช่วยเหลือเกษตรกร ร่วมกับนายสราวุธ แก้วตาทิพย์ อธิบดีกรมธุรกิจพลังงาน ผู้แทนกรมส่งเสริมการเกษตร ผู้แทนกรมส่งเสริมสหกรณ์ ผู้อํานวยการสํานักแผนงานและโครงการพิเศษ สํานักงานปลัดกระทรวงเกษตรและสหกรณ์ และหน่วยงานอื่น ๆ ที่เกี่ยวข้อง ณ ห้องประชุมกระทรวงเกษตรและสหกรณ์ โดยที่ประชุมได้ร่วมกันพิจารณากําหนดแนวทางช่วยเหลือเรื่องน้ํามันเชื้อเพลิงดีเซลให้แก่เกษตรกรในเบื้องต้น และการคัดเลือกเกษตรกรที่จะได้รับสิทธิในการช่วยเหลือต่อไป
รัฐบาลไทย-ข่าวทำเนียบรัฐบาล-​รองปลัด กษ. ประชุมคณะกรรมการพัฒนาระบบบริหารความรู้ สำนักงานปลัดกระทรวงเกษตรและสหกรณ์ ครั้งที่ 1/2567
วันพฤหัสบดีที่ 7 มีนาคม 2567
​รองปลัด กษ. ประชุมคณะกรรมการพัฒนาระบบบริหารความรู้ สํานักงานปลัดกระทรวงเกษตรและสหกรณ์ ครั้งที่ 1/2567
​รองปลัด กษ. ประชุมคณะกรรมการพัฒนาระบบบริหารความรู้ สํานักงานปลัดกระทรวงเกษตรและสหกรณ์ ครั้งที่ 1/2567
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะกรรมการพัฒนาระบบบริหารความรู้ สํานักงานปลัดกระทรวงเกษตรและสหกรณ์ ครั้งที่ 1/2567 ณ ห้องประชุม 135 กระทรวงเกษตรและสหกรณ์
เพื่อรับทราบ
- ผลการดําเนินงานการจัดการความรู้และการประเมินผลการบริหารจัดการความรู้ ของ สป.กษ. ประจําปีงบประมาณ พ.ศ. 2566
- การเขียนบทความในจดหมายข่าวเกษตรและสหกรณ์ ประจําปี 66-67
- โครงการสัมมนาเพื่อพัฒนาทักษะและเพิ่มประสิทธิภาพในการจัดการความรู้ รุ่นที่ ๑ การจัดการความรู้มุ่งสู่การพัฒนาและสร้างนวัตกรรมภาครัฐ (KM to Develop and Innovation) และพิจารณาการคัดเลือกองค์ความรู้เพื่อจัดทําแผนการจัดการความรู้ ประจําปึงบประมาณ พ.ศ. 2567
รัฐบาลไทย-ข่าวทำเนียบรัฐบาล-​รองรัดเกล้าฯ เผย ธนาคารออมสิน ไม่มีนโยบายให้เงินกู้ผ่านช่องทางสื่อสังคมออนไลน์ ขอประชาชนอย่าหลงเชื่อ ตรวจสอบก่อนทุกครั้ง
วันพฤหัสบดีที่ 7 มีนาคม 2567
07/03/2567
​รองรัดเกล้าฯ เผย ธนาคารออมสิน ไม่มีนโยบายให้เงินกู้ผ่านช่องทางสื่อสังคมออนไลน์ ขอประชาชนอย่าหลงเชื่อ ตรวจสอบก่อนทุกครั้ง
​รองรัดเกล้าฯ เผย ธนาคารออมสิน ไม่มีนโยบายให้เงินกู้ผ่านช่องทางสื่อสังคมออนไลน์ ขอประชาชนอย่าหลงเชื่อ ตรวจสอบก่อนทุกครั้ง
วันนี้ (7 มีนาคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวว่า กรณีธนาคารออมสิน เปิดให้กู้สินเชื่อผ่านเพจชื่อ​ "ออมสิน สินเชื่อเพื่อประชาชนทุกคน" นั้น จากการตรวจสอบโดยศูนย์ต่อต้านข่าวปลอมพบว่า ประเด็นดังกล่าวเป็นข่าวปลอม
รองโฆษกประจําสํานักนายกรัฐมนตรีกล่าวว่า ศูนย์ต่อต้านข่าวปลอมได้ตรวจสอบกับธนาคารออมสิน กระทรวงการคลัง ซึ่งยืนยันว่า กรณีที่มีการส่งต่อข้อมูลเรื่องธนาคารออมสิน เปิดให้กู้สินเชื่อผ่านเพจบนเฟสบุ๊ค​ (Facebook) ชื่อ "ออมสิน สินเชื่อเพื่อประชาชนทุกคน" นั้น ประเด็นดังกล่าวนั้นเป็นข้อมูลเท็จ โดยเพจดังกล่าว​ ไม่ใช่เพจของธนาคารและไม่มีความเกี่ยวข้องใด ๆ กับธนาคารออมสิน
นอกจากนี้ ธนาคารออมสินไม่มีนโยบายให้เงินกู้ผ่านช่องทางโซเชียล​มีเดีย​ต่าง ๆ​ ไม่ว่าจะเป็น Facebook​ แอปพลิเคชัน LINE และ Messenger แต่อย่างใด โดยเพจดังกล่าวได้แอบอ้างนําชื่อและตราสัญลักษณ์ธนาคารออมสินไปใช้โดยไม่ได้รับอนุญาต อีกทั้งยังเผยแพร่ข้อมูลปลอม อันแสดงเจตนาจงใจหลอกลวงประชาชน
“ขอให้ประชาชนอย่าหลงเชื่อเพจแอบอ้างดังกล่าวที่ โดยสามารถติดตามข่าวสารจากสื่อช่องทางหลักของธนาคารได้ที่เว็บไซต์ www.gsb.or.th, แอปพลิเคชัน MyMo, Social Media ช่องทาง GSB Society และ GSB Now เท่านั้น” รองฯรัดเกล้าฯ กล่าว
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม  รับสมัครกำลังพลสำรอง ประจำปี 2567
วันพฤหัสบดีที่ 7 มีนาคม 2567
สํานักงานปลัดกระทรวงกลาโหม  รับสมัครกําลังพลสํารอง ประจําปี 2567
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-เครือข่ายแรงงาน พบ “พิพัฒน์” รมว.แรงงาน หนุนรับอนุสัญญา 87/98 ยกระดับเสรีภาพในการรวมตัวและการร่วมเจรจาต่อรองตามหลักสากล
วันพฤหัสบดีที่ 7 มีนาคม 2567
07/03/2567
เครือข่ายแรงงาน พบ “พิพัฒน์” รมว.แรงงาน หนุนรับอนุสัญญา 87/98 ยกระดับเสรีภาพในการรวมตัวและการร่วมเจรจาต่อรองตามหลักสากล
เครือข่ายแรงงาน พบ “พิพัฒน์” รมว.แรงงาน หนุนรับอนุสัญญา 87/98 ยกระดับเสรีภาพในการรวมตัวและการร่วมเจรจาต่อรองตามหลักสากล
วันที่ 6 มีนาคม 2567 นายพิพัฒน์ รัชกิจประการ รัฐมนตรีว่าการกระทรวงแรงงาน ให้การต้อนรับ 18 องค์กรเครือข่ายขับเคลื่อน ILO 87 และ 98 และคณะกรรมการจัดงานวันแรงงานแห่งชาติ ปี 67 ในโอกาสเข้าพบเพื่อยื่นหนังสือสนับสนุนการลงนามให้สัตยาบันอนุสัญญาไอแอลโอ ฉบับที่ 87 และ 98 พร้อมติดตามความคืบหน้าและเตรียมยื่นเป็นข้อเรียกร้องวันแรงงาน ปี 67 ณ บริเวณโถงด้านล่างและห้องจตุมงคล ชั้น 6 อาคารกระทรวงแรงงาน ด้านนายพิพัฒน์ เผยเตรียมเสนอคณะกรรมการขับเคลื่อนการให้สัตยาบันฯ พิจารณา 21 มีนาคมนี้ แย้ม! อาจมีข่าวดี
นายพิพัฒน์ กล่าวว่า ตามที่เครือข่ายขับเคลื่อน ILO 87 และ 98 และคณะกรรมการจัดงานวันแรงงานแห่งชาติ ประจําปี 256 ได้ยื่นข้อเรียกร้องและสนับสนุนให้รัฐบาล โดยกระทรวงแรงงาน ดําเนินการเพื่อให้การรับรองอนุสัญญาองค์การแรงงานระหว่างประเทศ ฉบับที่ 87 ว่าด้วยเสรีภาพในการสมาคมและการคุ้มครองสิทธิในการรวมตัว ค.ศ. 1948 และฉบับที่ 98 ว่าด้วยสิทธิในการรวมตัวและการร่วมเจรจาต่อรองร่วม ค.ศ. 1949 ซึ่งได้มีการยื่นเป็นข้อเรียกร้องในวันแรงงานแห่งชาติมาอย่างต่อเนื่องนั้น กระทรวงแรงงาน มิได้นิ่งนอนใจแต่อย่างใด ที่ผ่านมาได้ดําเนินการมาโดยตลอด โดยได้มีความร่วมมือกันอย่างต่อเนื่องกับองค์การแรงงานระหว่างประเทศ (ILO) ในการร่วมกันศึกษาสถานการณ์เกี่ยวกับสิทธิเสรีภาพและการรวมตัวเพื่อเจรจาต่อรอง พร้อมทั้งจัดทําข้อเสนอแนะเพื่อนําไปเป็นประเด็นในการปรับปรุงกฎหมาย ได้ดําเนินการจัดประชุมและสร้างการรับรู้ให้กับหน่วยงานภาครัฐที่เกี่ยวข้อง รวมไปถึงการตั้งคณะทํางานเพื่อศึกษา วิเคราะห์ ความเป็นไปได้ในการให้สัตยาบันอนุสัญญาองค์การแรงงานระหว่างประเทศ ทั้งสองฉบับ โดยมีผู้แทนหน่วยงานทั้งภาครัฐ ภาคเอกชน และองค์การระหว่างประเทศที่เกี่ยวข้อง เข้าร่วมหารือกันเพื่อหาแนวทางในการดําเนินการเพื่อให้สัตยาบันอนุสัญญาทั้งสองฉบับเป็นไปด้วยความรวดเร็วและรอบคอบที่สุด
นายพิพัฒน์ กล่าวต่อว่า กระทรวงแรงงาน เล็งเห็นว่าเสรีภาพและการคุ้มครองสิทธิในการรวมตัวเป็นเรื่องสําคัญต่อสวัสดิภาพของแรงงาน แต่การดําเนินการให้สัตยาบันอนุสัญญาฯ ดังกล่าว จะต้องมีขั้นตอนกระบวนการของกฎหมายและการรับรองอนุสัญญาร่วมกับหน่วยงานทุกระดับที่เกี่ยวข้อง รวมถึงในการแก้ไขกฎหมายของหน่วยงานที่เกี่ยวข้อง สําหรับกฎหมายที่อยู่ในความรับผิดชอบของกระทรวงแรงงาน ได้แก่ พระราชบัญญัติแรงงานสัมพันธ์ พ.ศ.2518 และพระราชบัญญัติแรงงานรัฐวิสาหกิจสัมพันธ์ พ.ศ. 2543 ทั้งนี้ อนุสัญญาฯ ฉบับที่ 98 มีข้อกฎหมายที่จะต้องปรับแก้ไขเพียงบางมาตรา ขณะที่อนุสัญญาฯ ฉบับที่ 87 มีกฎหมายที่เกี่ยวข้องหลายมาตรา ดังนั้น การให้สัตยาบันอนุสัญญาฯ ฉบับที่ 98 จึงมีความเป็นไปได้สูงที่จะขับเคลื่อนการให้สัตยาบันได้ก่อน อย่างไรก็ตาม กรมสวัสดิการและคุ้มครองแรงงาน ได้รวบรวมข้อมูลเสนอคณะกรรมการขับเคลื่อนการให้สัตยาบันอนุสัญญาองค์การแรงงานระหว่างประเทศ ( International Labour Organization: ILO ) ฉบับที่ 87 ว่าด้วยเสรีภาพในการสมาคมและการคุ้มครองสิทธิในการรวมตัว ค.ศ.1948 และ ฉบับที่ 98 ว่าด้วยสิทธิในการรวมตัวและการเจรจาต่อรองร่วม ค.ศ. 1948 เพื่อพิจารณาเตรียมการให้สัตยาบัน ในวันที่ 21 มีนาคมนี้
รัฐบาลไทย-ข่าวทำเนียบรัฐบาล-​"ทปษ.บุญสิงห์" สร้างร่วมมือการแลกเปลี่ยนสินค้าเกษตรเชื่อมโยงหุ้นส่วนภาคีทางเศรษฐกิจระหว่างจังหวัด ณ จังหวัดสมุทรปราการ
วันพฤหัสบดีที่ 7 มีนาคม 2567
​"ทปษ.บุญสิงห์" สร้างร่วมมือการแลกเปลี่ยนสินค้าเกษตรเชื่อมโยงหุ้นส่วนภาคีทางเศรษฐกิจระหว่างจังหวัด ณ จังหวัดสมุทรปราการ
​"ทปษ.บุญสิงห์" สร้างร่วมมือการแลกเปลี่ยนสินค้าเกษตรเชื่อมโยงหุ้นส่วนภาคีทางเศรษฐกิจระหว่างจังหวัด ณ จังหวัดสมุทรปรากา
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานพิธีลงนามบันทึกข้อตกลงว่าด้วยความร่วมมือ (MOU) การแลกเปลี่ยนสินค้าเกษตรเชื่อมโยงหุ้นส่วนภาคีทางเศรษฐกิจระหว่างจังหวัด พร้อมทั้งปาฐกถาพิเศษ "การแลกเปลี่ยนสินค้าเกษตรด้วยเครือข่ายระหว่างจังหวัด" ระหว่างสภาเกษตรกร 29 จังหวัด และกองอํานวยการรักษาความมั่นคงภายในราชอาณาจักร (กอ.รมน.) ณ ห้องประชุมหอชมเมืองสมุทรปราการ ตําบลปากน้ํา อําเภอเมืองสมุทรปราการจังหวัดสมุทรปราการ โดยมีนายศุภมิตร ชิณศรี ผู้ว่าราชการจังหวัดสมุทรปราการ ร.อ. อุบล พุทธรักษ์ นายสมหวัง เกษมโกสิทร์ รองนายกองค์การบริหารส่วนจังหวัดสุมทรปราการ รองประธานสภาเกษตรกรแห่งชาติ นางชนานาถ สกุลสมบัติ เกษตรและสหกรณ์จังหวัดสุมทรปราการ นางสาวสุจิรา กิจเจริญ เกษตรจังหวัดสมุทรปราการและส่วนราชการในสังกัดกระทรวงเกษตรและสหกรณ์ให้การต้อนรับ
ทั้งนี้ บันทึกข้อตกลงว่าด้วยความร่วมมือดังกล่าวมีวัตถุประสงค์เพื่อส่งเสริมการพัฒนาช่องทางการจําหน่ายผลผลิตทางการเกษตร พร้อมทั้งขับเคลื่อนและแลกเปลี่ยนสินค้า ผลผลิตทางการเกษตร ในการเชื่อมโยงเครือข่ายหุ้นส่วนเศรษฐกิจภาคการเกษตรระหว่างจังหวัด และผลักดันสินค้าภาคการเกษตรของเกษตรกรเข้าโรงประกอบเลี้ยงหน่วยงานของกองทัพต่อไป
รัฐบาลไทย-ข่าวทำเนียบรัฐบาล-PM orders immediate deployment of forces to curb Northern wildfire
วันพฤหัสบดีที่ 7 มีนาคม 2567
PM orders immediate deployment of forces to curb Northern wildfire
PM orders immediate deployment of forces to curb Northern wildfire
March 7, 2024, Prime Minister and Minister of Finance Srettha Thavisin has closely followed up on the wildfire situation in the North out of great concern that it widely impacts road and air traffic and the forest area, and worsens air quality, pushing the PM 2.5 particulates to past the threshold into a hazardous zone that affect people’s health.
The Prime Minister has made an immediate order for all concerned civilian and military agencies to deploy their forces in putting out the wildfire and containing the fire lines to curb further spread. The people are also urged to avoid staying outdoor and wear face mask to prevent PM 2.5 particulates, as well as to rush to the doctor should they have problems with their respiratory system. Local public healthcare agencies are already instructed to ensure equal access to the health services.
On March 16, 2024, as soon as he returns from his official visit to Europe as invited by the French and German Governments, the Prime Minister will take a field visit to the North to follow up and get updated on the wildfire situation from concerned agencies.
รัฐบาลไทย-ข่าวทำเนียบรัฐบาล-"ชาดา" ไม่ขอเป็นพระเอก แต่ขอนับหนึ่ง เป็นบันไดขั้นแรก ทำประปาภูมิภาค ทุกอำเภอทั่วประเทศ หวังเพิ่มทางเลือกประชาชน แก้ปัญหาบางจังหวัดใช้น้ำแพง ยันคนไทยต้องเท่ากัน
วันพฤหัสบดีที่ 7 มีนาคม 2567
07/03/2567
"ชาดา" ไม่ขอเป็นพระเอก แต่ขอนับหนึ่ง เป็นบันไดขั้นแรก ทําประปาภูมิภาค ทุกอําเภอทั่วประเทศ หวังเพิ่มทางเลือกประชาชน แก้ปัญหาบางจังหวัดใช้น้ําแพง ยันคนไทยต้องเท่ากัน
"ชาดา" ไม่ขอเป็นพระเอก แต่ขอนับหนึ่ง เป็นบันไดขั้นแรก ทําประปาภูมิภาค ทุกอําเภอทั่วประเทศ หวังเพิ่มทางเลือกประชาชน แก้ปัญหาบางจังหวัดใช้น้ําแพง ยันคนไทยต้องเท่ากัน
วันนี้ (7 มีนาคม 2567) นายชาดา ไทยเศรษฐ์ รัฐมนตรีช่วยว่าการกระทรวงมหาดไทย ตอบกระทู้แยกเฉพาะ ของนางสาวฐิติมา ฉายแสง สส.ฉะเชิงเทรา พรรคเพื่อไทย เรื่องการแก้ไขปัญหาคุณภาพน้ําประปา โดยระบุว่าในปี 2569 ตนจะทําโครงการให้ประปาภูมิภาค มีทุกอําเภอ ซึ่งจะใช้งบประมาณกี่หมื่นล้านก็ต้องทําด้วยการผลิตน้ํา และไปเดินท่อ ซึ่งต้องมีมาตรฐานเท่ากัน และจะทําให้เป็นทางเลือกหนึ่ง ของชาวบ้าน และต้องมี โอกาสทุกอําเภอ ใน 800 กว่าอําเภอของประเทศไทย ซึ่งต้องมองภาพรวมของประเทศ
จึงอยากจะฝากไว้ว่าตนกําลังจะทําเรื่องนี้ โดยใช้งบประมาณปี 2569 ตนไม่ได้อยากเป็นพระเอก แต่อยากเริ่มนับหนึ่ง เพราะที่ผ่านมา ไม่เคยมีใครเริ่มนับหนึ่งเลย ซึ่งถ้าตนเริ่มนับ คนต่อไปก็จะนับ 2 นับ 3 ต่อ ทําให้เป็นบันไดขั้นแรก ซึ่งจะเป็นการแก้ปัญหาให้กับพี่น้องประชาชน ทั้งประเทศ ที่บางพื้นที่ต้องใช้จ่ายซื้อน้ําราคาแพง ซึ่งอยู่ระหว่างการศึกษา ยืนยันว่าคนไทยต้องเท่าเทียมกัน ทําทุกอําเภอในประเทศไทยให้มีทางเลือก
รัฐบาลไทย-ข่าวทำเนียบรัฐบาล-ปลัดดีอี เปิดประชุมคณะกรรมการกำกับสำนักงานพัฒนาธุรกรรมทางอิเล็กทรอนิกส์ 3/2567
วันพุธที่ 6 มีนาคม 2567
ปลัดดีอี เปิดประชุมคณะกรรมการกํากับสํานักงานพัฒนาธุรกรรมทางอิเล็กทรอนิกส์ 3/2567
ปลัดดีอี เปิดประชุมคณะกรรมการกํากับสํานักงานพัฒนาธุรกรรมทางอิเล็กทรอนิกส์ 3/2567
วันนี้ (6 มีนาคม 2567) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมคณะกรรมการกํากับสํานักงานพัฒนาธุรกรรม ทางอิเล็กทรอนิกส์ ครั้งที่ 3/2567 ณ ห้องประชุม Be Creative, Lobby Floor โรงแรมเมอเวนพิค บีดีเอ็มเอส เวลเนส รีสอร์ท กรุงเทพ
รัฐบาลไทย-ข่าวทำเนียบรัฐบาล-แก้หนี้นอกระบบ คืบหน้า มูลหนี้ลดกว่า 781 ล้านบาท ย้ำ จะเดินหน้าต่อไป
วันพฤหัสบดีที่ 7 มีนาคม 2567
แก้หนี้นอกระบบ คืบหน้า มูลหนี้ลดกว่า 781 ล้านบาท ย้ํา จะเดินหน้าต่อไป
.....
แก้หนี้นอกระบบ คืบหน้า มูลหนี้ลดกว่า 781 ล้านบาท ย้ํา จะเดินหน้าต่อไป
.
กระทรวงมหาดไทย เผยความคืบหน้าการแก้ไขปัญหาหนี้นอกระบบ ณ วันที่ 6 มีนาคม 2567 โดยมีประชาชนมาลงทะเบียนทั้งสิ้น 153,400 ราย มีจํานวนลูกหนี้เข้าสู่กระบวนการไกล่เกลี่ยแล้ว 30,254 ราย ไกล่เกลี่ยสําเร็จ 19,498 ราย มูลหนี้ลดลงรวม 781.63 ล้านบาท
.
นายชัย วัชรงค์ โฆษกประจําสํานักนายกรัฐมนตรี กล่าวว่า แม้ตัวเลขจะยังต่ํากว่าที่รัฐบาลคาดหวังไว้ แต่นับเป็นครั้งแรกในประวัติศาสตร์ประเทศไทยที่ปัญหาหนี้นอกระบบถูกจัดการอย่างเข้มข้นจริงจัง และผลลัพธ์ก็เป็นรูปธรรมสูงสุด รัฐบาลจะยังเดินหน้าต่อไปเพื่อปลดปล่อยประชาชนให้พ้นจากพันธนาการของหนี้นอกระบบให้ได้
.
ประชาชนที่มีปัญหาความเดือดร้อนทุกประเภทรวมทั้งเรื่องของหนี้นอกระบบ ขอความช่วยเหลือที่ศูนย์ดํารงธรรมจังหวัด ศูนย์ดํารงธรรมอําเภอ หรือสายด่วนศูนย์ดํารงธรรม โทร.1567 ฟรี ตลอด 24 ชั่วโมง
.
ข้อมูล :
-https://twitter.com/morchai.../status/1765560461247087078...
-https://www.thaigov.go.th/news/contents/details/79975
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมธนารักษ์ชวนเที่ยวงาน “กำแพงเมือง-คูเมืองน่าน (The Rhythm of Nan 2024)” วันที่ 8-9 มีนาคม นี้
วันพฤหัสบดีที่ 7 มีนาคม 2567
07/03/2567
กรมธนารักษ์ชวนเที่ยวงาน “กําแพงเมือง-คูเมืองน่าน (The Rhythm of Nan 2024)” วันที่ 8-9 มีนาคม นี้
กรมธนารักษ์ร่วมกับเครือข่ายความร่วมมือจัดกิจกรรมถ่ายทอดองค์ความรู้ประวัติศาสตร์กําแพงเมือง-คูเมือง จังหวัดน่าน ระหว่างวันที่ 8-9 มีนาคม 2567 ภายใต้แนวคิด “กําแพงเมือง-คูเมืองน่าน ลํานําแห่งล้านนา เส้นแสงตระการตา สายน้ําบันดาลใจ (The Rhythm of Nan 2024)”
วันนี้ (7 มีนาคม 2567) นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ร่วมกับเครือข่ายความร่วมมือจัดกิจกรรมถ่ายทอดองค์ความรู้ประวัติศาสตร์กําแพงเมือง-คูเมือง จังหวัดน่าน ระหว่างวันที่ 8-9 มีนาคม 2567 ภายใต้แนวคิด “กําแพงเมือง-คูเมืองน่าน ลํานําแห่งล้านนา เส้นแสงตระการตา สายน้ําบันดาลใจ (The Rhythm of Nan 2024)” ภายในงานพบกับกิจกรรมมากมาย อาทิ กิจกรรมเสวนาในหัวข้อ “อู้จ๋าประสาน่าน” ร่วมแลกเปลี่ยนความรู้และประสบการณ์ด้านการอนุรักษ์ และการบริหารจัดการพื้นที่บริเวณกําแพงเมือง–คูเมืองจังหวัดน่าน โดยวิทยากรผู้เชี่ยวชาญจากภาครัฐและภาคประชาสังคม ได้แก่ นายทรงพล ทรัพย์วัฒนากุล ธนารักษ์พื้นที่น่าน นางศุภรดา กานดิศยากุล รองผู้จัดการสํานักงานพื้นที่พิเศษเพื่อการท่องเที่ยวอย่างยั่งยืนเมืองเก่าน่าน ปฏิบัติหน้าที่ผู้จัดการสํานักงานพื้นที่พิเศษเพื่อการท่องเที่ยวอย่างยั่งยืนเมืองเก่าน่าน และนายสุรวิทย์ เมธาวรนันท์ชัย ที่ปรึกษาด้านการท่องเที่ยวชุมชนบ้านมงคล อดีตประธานชมรมธุรกิจท่องเที่ยวน่าน
อธิบดีกรมธนารักษ์ กล่าวเพิ่มเติมว่า ภายในงานยังมีนิทรรศการประวัติศาสตร์ของกําแพงเมือง–คูเมือง จังหวัดน่าน พร้อมด้วยกิจกรรมการออกร้านจําหน่ายผลิตภัณฑ์เหรียญโดยพิพิธภัณฑ์ธนารักษ์ จังหวัดเชียงใหม่ กิจกรรมนั่งรถรางชมเมืองน่าน กิจกรรมสาธิตส่งเสริมการเรียนรู้และสร้างการมีส่วนร่วม (Workshops) กิจกรรม “ดูไฟให้ใจฟู” เล่าเรื่องเมืองแห่งสายน้ํายามค่ําคืนผ่านการรับชมไฟประดับบริเวณกําแพงเมืองน่าน อิ่มอร่อยกับเมนู “กาดหมั้วกําแพงเมือง” และการออกร้านจําหน่ายสินค้าพื้นเมือง
สําหรับการจัดงาน “กําแพงเมือง-คูเมืองน่าน ลํานําแห่งล้านนา เส้นแสงตระการตา สายน้ําบันดาลใจ (The Rhythm of Nan 2024)” ในครั้งนี้ จะเป็นการช่วยกระตุ้นการท่องเที่ยวในจังหวัดน่าน สร้างการรับรู้และการมีส่วนร่วม ให้ประชาชนในพื้นที่เกิดความตระหนักรู้ในการอนุรักษ์และพัฒนาพื้นที่บริเวณกําแพงเมือง-คูเมือง ให้เป็นพื้นที่สาธารณประโยชน์และแหล่งท่องเที่ยวเชิงสร้างสรรค์วัฒนธรรม เป็นการตอบสนองนโยบายของรัฐบาล และกระตุ้นเศรษฐกิจการท่องเที่ยวของประเทศ อธิบดีกรมธนารักษ์ กล่าวทิ้งท้าย
รัฐบาลไทย-ข่าวทำเนียบรัฐบาล-นายกฯ ลุยงานต่อเนื่อง “เยอรมนี-ฝรั่งเศส” 7-14 มี.ค. 67  เดินหน้าแลกเปลี่ยนนโยบายระหว่างกัน
วันพฤหัสบดีที่ 7 มีนาคม 2567
นายกฯ ลุยงานต่อเนื่อง “เยอรมนี-ฝรั่งเศส” 7-14 มี.ค. 67  เดินหน้าแลกเปลี่ยนนโยบายระหว่างกัน
.....
นายกฯ ลุยงานต่อเนื่อง “เยอรมนี-ฝรั่งเศส” 7-14 มี.ค. 67 เดินหน้าแลกเปลี่ยนนโยบายระหว่างกัน
.
หลังจากเสร็จสิ้นภารกิจ ณ นครเมลเบิร์น ออสเตรเลีย นายกฯ บินลุยงานแดนยุโรป “เยอรมนี-ฝรั่งเศส” ต่อทันที ตั้งแต่ 7-14 มี.ค. 67 การเดินทางครั้งนี้ เพื่อแลกเปลี่ยนนโยบายรัฐบาล ซึ่งจะก่อให้เกิดความเชื่อมั่นต่อนักลงทุน ที่จะเข้ามาลงทุนในประเทศไทย
.
นอกจากนี้ ยังได้หารือในประเด็นต่าง ๆ เพื่อความร่วมมือในการแก้ปัญหาความท้าทายในโลกร่วมกัน เช่น การพัฒนาเศรษฐกิจอย่างยั่งยืน พลังงานสะอาด และความท้าทายด้านสิ่งแวดล้อม เป็นต้น
.
อ่านเพิ่มเติม คลิก https://www.thaigov.go.th/news/contents/details/79922
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
"ยางพารา" ราคาสูงสุดในรอบ 4-5 ปี หวังทํารายได้เข้าไทยปีละ 1.31 แสนล้านบาท
แก้หนี้นอกระบบ คืบหน้า มูลหนี้ลดกว่า 781 ล้านบาท ย้ํา จะเดินหน้าต่อไป
เตรียมจัดใหญ่สงกรานต์ 67 รับขึ้นมรดกโลก พร้อมเปิดตัวเพลงสงกรานต์ใหม่ 4 ภาษา
ครม. เห็นชอบการปรับปรุงแก้ไขความตกลงว่าด้วยน้ําตาลระหว่างประเทศ ฉบับปี พ.ศ. 2535 เริ่มบังคับใช้ 1 ม.ค. 2568
เพิ่มการผลิต “ก๊าซธรรมชาติในอ่าวไทย” ในอัตรา 800 ล้านลูกบาศก์ฟุตต่อวัน ช่วยลดต้นทุนก๊าซโดยรวมของประเทศให้ถูกลง
รัฐบาลไทย-ข่าวทำเนียบรัฐบาล-ทส. ร่วมประชุมสามัญประจำปีฯ มูลนิธิอนุรักษ์แนวปะการังและสิ่งมีชีวิตใต้ทะเลไทย ในพระดำริสมเด็จพระเจ้าลูกเธอ เจ้าฟ้าสิริวัณณวรีฯ
วันพฤหัสบดีที่ 7 มีนาคม 2567
ทส. ร่วมประชุมสามัญประจําปีฯ มูลนิธิอนุรักษ์แนวปะการังและสิ่งมีชีวิตใต้ทะเลไทย ในพระดําริสมเด็จพระเจ้าลูกเธอ เจ้าฟ้าสิริวัณณวรีฯ
ทส. ร่วมประชุมสามัญประจําปีฯ มูลนิธิอนุรักษ์แนวปะการังและสิ่งมีชีวิตใต้ทะเลไทย ในพระดําริสมเด็จพระเจ้าลูกเธอ เจ้าฟ้าสิริวัณณวรีฯ
ทส. ร่วมประชุมสามัญประจําปีฯ มูลนิธิอนุรักษ์แนวปะการังและสิ่งมีชีวิตใต้ทะเลไทย ในพระดําริสมเด็จพระเจ้าลูกเธอ เจ้าฟ้าสิริวัณณวรีฯ
วันที่ 6 มีนาคม 2567 เวลา 13.00 น. สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงพระกรุณาโปรดให้ พลเอก ศิวะ ภระมรทัต กรมวังผู้ใหญ่ ประจําวังศุโขทัย เป็นผู้แทนพระองค์ ไปเป็นองค์ประธานการประชุมสามัญ ประจําปีงบประมาณ 2566 ของมูลนิธิอนุรักษ์แนวปะการังและสิ่งมีชีวิตใต้ทะเลไทย ในพระดําริสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยมีพลเรือเอก อะดุง พันธุ์เอี่ยม ผู้บัญชาการทหารเรือ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายปิ่นสักก์ สุรัสวดี อธิบดีกรมทรัพยากรทางทะเลและชายฝั่ง นายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช นางสาวปรียาพร สุวรรณเกษ อธิบดีกรมควบคุมมลพิษ พร้อมด้วยคณะที่ปรึกษา และคณะกรรมการมูลนิธิฯ ร่วมรอรับ ณ หอประชุมกองทัพเรือ เขตบางกอกใหญ่ กรุงเทพมหานคร
การประชุมครั้งนี้ คณะกรรมการมูลนิธิฯ ได้รายงานผลการดําเนินงานของมูลนิธิฯ ในปีงบประมาณ 2566 และแผนการดําเนินงานของมูลนิธิฯ ในปีงบประมาณ 2567 จากนั้น ผู้แทนพระองค์ชี้แจงนโยบายแก่คณะที่ปรึกษามูลนิธิฯ คณะกรรมการมูลนิธิฯ และผู้เข้าร่วมประชุม และไปยังบริเวณจัดแสดงนิทรรศการ เยี่ยมชมนิทรรศการ ซึ่งกรมทรัพยากรทางทะเลและชายฝั่ง (ทช.) ได้จัดทํานิทรรศการเกี่ยวกับการสํารวจประเมินและฟื้นฟูระบบนิเวศแนวปะการัง การป้องกันและลดผลกระทบต่อระบบนิเวศแนวปะการังธรรมชาติ การให้ความรู้และจิตสํานึกในการอนุรักษ์ทรัพยากรปะการัง การส่งเสริมการสร้างรายได้และใช้ประโยชน์จากทรัพยากรทางทะเลอย่างยั่งยืน พร้อมทั้งมอบคู่มือ “หลักสูตรท้องถิ่นการอนุรักษ์พะยูนและหญ้าทะเล วิชาสังคมศึกษา สาระภูมิศาสตร์ระดับชั้นประถมศึกษาปีที่ 1 - 6” แด่ผู้แทนพระองค์ ซึ่งคู่มือดังกล่าวจัดทําขึ้นเพื่อมอบให้โรงเรียน สถานศึกษา และผู้สนใจในพื้นที่ต่าง ๆ ใช้เป็นคู่มือการเรียนการสอน เพื่อประโยชน์ในการส่งเสริมให้เกิดการอนุรักษ์พะยูน และแหล่งหญ้าทะเลแก่เยาวชนในวงกว้าง
รัฐบาลไทย-ข่าวทำเนียบรัฐบาล-สรรพสามิต จับน้ำมันดีเซลเถื่อน 200,000 ลิตร ที่จังหวัดสมุทรสาคร มูลค่าปรับกว่า 5 ล้านบาท
วันพฤหัสบดีที่ 7 มีนาคม 2567
07/03/2567
สรรพสามิต จับน้ํามันดีเซลเถื่อน 200,000 ลิตร ที่จังหวัดสมุทรสาคร มูลค่าปรับกว่า 5 ล้านบาท
สํานักงานสรรพสามิตพื้นที่สมุทรสาครได้ทําการจับกุมน้ํามันที่มิชอบด้วยกฎหมาย จํานวน 200,000 ลิตร มูลค่าเปรียบเทียบปรับจํานวน 5,440,000 บาท ได้ที่สะพานปลาจังหวัดสมุทรสาคร ตําบลมหาชัย อําเภอเมืองสมุทรสาคร จังหวัดสมุทรสาคร
เมื่อวันที่ 6 มีนาคม 2567 ดร. นิตยา โสรีกุล รองอธิบดีกรมสรรพสามิต ในฐานะโฆษกกรมสรรพสามิต กล่าวว่า สํานักงานสรรพสามิตพื้นที่สมุทรสาครได้ทําการจับกุมน้ํามันที่มิชอบด้วยกฎหมาย จํานวน 200,000 ลิตร มูลค่าเปรียบเทียบปรับจํานวน 5,440,000 บาท ได้ที่สะพานปลาจังหวัดสมุทรสาคร ตําบลมหาชัย อําเภอเมืองสมุทรสาคร จังหวัดสมุทรสาคร โดยผลการจับกุมพบผู้ต้องหาจํานวน 3 ราย มีของกลางเป็นน้ํามันดีเซล จํานวน 200,000 ลิตร มูลค่าของกลาง 5,988,000 บาท คิดเป็นประมาณการค่าภาษี 1,088,000 บาท และประมาณการค่าปรับ 5,440,000 บาท
ดร. นิตยา กล่าวว่า กรมสรรพสามิตได้ดําเนินการยกระดับการปราบปรามและจับกุมขบวนการผู้กระทําผิดตามพระราชบัญญัติภาษีสรรพสามิต พ.ศ. 2560 ในทุกรูปแบบตามนโยบายของ ดร.เอกนิติ นิติทัณฑ์ประภาศ อธิบดีกรมสรรพสามิต ที่ให้ความสําคัญกับการปราบปรามและจับกุมขบวนการผู้กระทําผิด ซึ่งกรมฯ ได้ยกระดับการทํางานเชิงรุกทั้งการเปิดศูนย์ปราบปรามสินค้าผิดกฎหมายออนไลน์ การนําเทคโนโลยีมาใช้ยกระดับการดําเนินงานต่าง ๆ รวมถึงการบูรณาการความร่วมมือทั้งกับหน่วยงานภายในและหน่วยงานภายนอก ตามหนึ่งในกลยุทธ์ ตรงเป้า ตรงกลุ่ม ตรงใจ ของกรมสรรพสามิต เพื่อเป็นการสร้างความชอบธรรมต่อผู้ประกอบการที่เสียภาษีโดยสุจริต และดูแลความปลอดภัยด้านสุขภาพของพี่น้องประชาชนชาวไทยให้ไม่ได้รับสินค้าปลอมซึ่งอาจส่งผลร้ายต่อสุขภาพ และเพื่อให้กรมสรรพสามิตเดินหน้าตามยุทธศาสตร์ภาพใหญ่ของกรมฯ ที่วางไว้ในการขับเคลื่อนเศรษฐกิจด้วยภาษีสรรพสามิต มุ่งเน้นสิ่งแวดล้อม สังคม และธรรมาภิบาล สร้างมาตรฐานสากล เดินหน้าประเทศไทยสู่ความยั่งยืน
หากประชาชนท่านใดทราบเบาะแสหรือพบเห็นการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือสายด่วน 1713 ได้ตลอด 24 ชั่วโมง หรืออีเมล์ excise_hotline@excise.go.th
รัฐบาลไทย-ข่าวทำเนียบรัฐบาล-​นายกฯ สั่งตรงทุกภาคส่วนระดมสรรพกำลังดับไฟป่า ป้องกันเผาไหม้ลุกลาม
วันพฤหัสบดีที่ 7 มีนาคม 2567
07/03/2567
​นายกฯ สั่งตรงทุกภาคส่วนระดมสรรพกําลังดับไฟป่า ป้องกันเผาไหม้ลุกลาม
​นายกฯ สั่งตรงทุกภาคส่วนระดมสรรพกําลังดับไฟป่า ป้องกันเผาไหม้ลุกลาม
วันนี้ (7 มีนาคม 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามสถานการณ์ไฟป่า ในพื้นที่ภาคเหนือ อย่างเป็นห่วงเพราะส่งผลกระทบวงกว้าง หมอกควันอุปสรรคการสัญจร ทั้งทางบก และอากาศ พื้นที่ป่า และที่สําคัญฝุ่น PM 2.5 ที่เพิ่มสูงขึ้นจากการเผาไหม้ ส่งผลกระทบต่อสุขภาพประชาชน
นายกฯ สั่งการเข้มให้ทุกหน่วยงานทั้ง พลเรือน และกองทัพ ระดมสรรพกําลังร่วมกันดับไฟป่า ตรึงกําลังป้องกันแนวไฟลุกลาม อย่างเข้มข้น ขอให้ประชาชนป้องกันฝุ่นพิษ PM 2.5 ไม่อยู่ในพื้นที่กลางแจ้ง สวมหน้ากากอนามัย และหากมีอาการระบบหายใจ รีบพบแพทย์ ซึ่งได้สั่งสาธารณสุขให้บริการประชาชนอย่างทั่วถึง
โดยในวันที่ 16 มีนาคม นี้ ทันทีหลังกลับจากภารกิจการเยือนยุโรป ตามคําเชิญของรัฐบาลฝรั่งเศสและเยอรมัน (Official Visit) นายกฯ จะลงติดตามสถานการณ์และการแก้ปัญหา ด้วยตนเองร่วมกับภาคส่วนที่ปฏิบัติการดูแลการป้องกันและดับไฟด้วย
รัฐบาลไทย-ข่าวทำเนียบรัฐบาล-“พัชรวาท” สั่ง ฮ.บินด่วน ช่วยภารกิจดับไฟ “เขตรักษาพันธุ์สัตว์ป่าคลองเครือหวาย” จันทบุรี หลังไฟป่ากัมพูชาลุกลามเข้าพื้นที่
วันพฤหัสบดีที่ 7 มีนาคม 2567
“พัชรวาท” สั่ง ฮ.บินด่วน ช่วยภารกิจดับไฟ “เขตรักษาพันธุ์สัตว์ป่าคลองเครือหวาย” จันทบุรี หลังไฟป่ากัมพูชาลุกลามเข้าพื้นที่
“พัชรวาท” สั่ง ฮ.บินด่วน ช่วยภารกิจดับไฟ “เขตรักษาพันธุ์สัตว์ป่าคลองเครือหวาย” จันทบุรี หลังไฟป่ากัมพูชาลุกลามเข้าพื้นที่
“พัชรวาท” สั่ง ฮ.บินด่วน ช่วยภารกิจดับไฟ “เขตรักษาพันธุ์สัตว์ป่าคลองเครือหวาย” จันทบุรี หลังไฟป่ากัมพูชาลุกลามเข้าพื้นที่
วันที่ 7 มีนาคม 2567.พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเผยว่า ได้รับรายงานเหตุไฟป่าจากประเทศกัมพูชาลุกลามเข้าประเทศไทย บริเวณเขตรักษาพันธุ์สัตว์ป่าคลองเครือหวาย อําเภอโป่งน้ําร้อน จังหวัดจันทบุรี จากนายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช โดยบริเวณดังกล่าวเป็นพื้นที่เพื่อความมั่นคงที่มีความละเอียดอ่อน จึงได้โทรศัพท์ประสานความคืบหน้าการแก้ไขสถานการณ์ไปยังนายมนต์สิทธิ์ ไพศาลธนวัฒน์ ผู้ว่าราชการจังหวัดจันทบุรี ซึ่งทางผู้ว่าฯ ได้ร้องขอให้มีการส่งเฮลิคอปเตอร์ของกระทรวงทรัพยากรธรรมชาติและสิ่งแวดล้อมไปช่วยในภารกิจดังกล่าว จึงได้ประสานสั่งการให้นําเฮลิคอปเตอร์ไปช่วยเหลืออย่างเร่งด่วน พร้อมฝากกําลังใจไปถึงผู้ปฏิบัติงาน เจ้าหน้าที่ทุกนาย ให้ปฏิบัติงานอย่างระมัดระวังและให้มีความปลอดภัย ดําเนินภารกิจให้สําเร็จโดยเร็ว
รัฐบาลไทย-ข่าวทำเนียบรัฐบาล-โค้งสุดท้าย สมัครด่วน!! สำนักงานปลัดกระทรวงกลาโหม ขยายเวลาการรับสมัครสอบคัดเลือกบุคคลเข้ารับราชการเป็นข้าราชการทหาร และจ้างงานเป็นพนักงานราชการของสำนักงานปลัดกระทรวงกลาโหม
วันพฤหัสบดีที่ 7 มีนาคม 2567
โค้งสุดท้าย สมัครด่วน!! สํานักงานปลัดกระทรวงกลาโหม ขยายเวลาการรับสมัครสอบคัดเลือกบุคคลเข้ารับราชการเป็นข้าราชการทหาร และจ้างงานเป็นพนักงานราชการของสํานักงานปลัดกระทรวงกลาโหม
รวมทั้งการสมัครสอบคัดเลือกบุคคลเข้ารับราชการเป็นข้าราชการพลเรือนกลาโหมของสํานักงานปลัดกระทรวงกลาโหม ประจําปี ๒๕๖๗ โดยขยายเวลาการรับสมัครไปจนถึงวันที่ ๑๑ มีนาคม ๒๕๖๗ เวลา ๑๖.๓๐ นาฬิกา และสามารถ ชําระเงินได้ถึงเวลา ๒๒.๐๐ นาฬิกา
ผู้ที่สนใจสามารถดูรายละเอียดเพิ่มเติมได้ที่ http://opsd.mod.go.th
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-ก.เกษตรฯ ยุครัฐบาลเศรษฐาฯ สร้างความเชื่อมั่น คว้าชัยจัดงาน มหกรรมพืชสวนโลก โคราช 2572 คาดเงินสะพัดกว่า 20,000 ล้าน
วันพฤหัสบดีที่ 7 มีนาคม 2567
ก.เกษตรฯ ยุครัฐบาลเศรษฐาฯ สร้างความเชื่อมั่น คว้าชัยจัดงาน มหกรรมพืชสวนโลก โคราช 2572 คาดเงินสะพัดกว่า 20,000 ล้าน
ก.เกษตรฯ ยุครัฐบาลเศรษฐาฯ สร้างความเชื่อมั่น คว้าชัยจัดงาน มหกรรมพืชสวนโลก โคราช 2572 คาดเงินสะพัดกว่า 20,000 ล้าน
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) เปิดเผยว่า จากมติคณะรัฐมนตรี และมติการประชุมคณะกรรมการบริหารการจัดงานมหกรรมพืชสวนโลกจังหวัดอุดรธานี พ.ศ. 2569 เมื่อวันที่ 12 ตุลาคม 2566 เห็นชอบให้ประเทศไทยเข้าร่วมจัดนิทรรศการในงาน Expo 2023 Doha โดยนายเศรษฐา ทวีสิน นายกรัฐมนตรี และ ร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ มอบหมายให้นายรพีภัทร์ จันทรศรีวงศ์ อธิบดีกรมวิชาการเกษตร เป็นหน่วยงานรับผิดชอบการจัดนิทรรศการดังกล่าว พร้อมเข้ายื่นประมูลสิทธิ์ การจัดงานมหกรรมพืชสวนโลก จังหวัดนครราชสีมา พ.ศ. 2572 ซึ่งการประชุมสามัญใหญ่คณะกรรมการพืชสวนโลก AIPH ณ กรุงโดฮา รัฐกาตาร์ ได้มีมติให้ประเทศไทยเป็นเจ้าภาพจัดงานมหกรรมพืชสวนโลก Horticulture World Expo ระดับ A 1 ที่จังหวัดนครราชสีมา พ.ศ. 2572 (International Horticultural Expo) หรือ “โคราช เอ็กซ์โป 2029”
ภายในงานมหกรรมพืชสวนโลก จังหวัดนครราชสีมา พ.ศ. 2572 ภายใต้แนวคิด “ธรรมชาติและพรรณพืชเขียวขจี อนาคตแห่งโลกสีเขียว” (Nature & Greenery: Envisioning the Green Future) จะเป็นการจัดนิทรรศการเกี่ยวกับแนวทางปฏิบัติด้านพืชสวนโลกที่ทันสมัย โดยเป็นการผสมผสานนวัตกรรมเทคโนโลยีสมัยใหม่เข้ากับภูมิปัญญาท้องถิ่น เน้นความก้าวหน้าในด้านเกษตรกรรมที่ยั่งยืน การทําสวนแนวตั้ง และการผลิตอาหารสําหรับอนาคการปรับปรุงพันธุ์พืช การปลูกป่าในเมือง และภูมิทัศน์ที่กลมกลืนกับสภาพแวดล้อมที่มีลักษณะเฉพาะตัว ซึ่งจะเป็นการสร้างแรงบันดาลใจให้กับผู้มาเยือนและผู้เข้าร่วมงานให้หันมาใช้วิถีชีวิตที่เป็นมิตรต่อสิ่งแวดล้อมมากขึ้น ด้านเกษตรกร และชุมชนเกษตรกรรมในท้องถิ่น จะเกิดประโยชน์ในด้านการส่งเสริมการปฏิบัติทางการเกษตรที่ดี การพัฒนาเทคโนโลยีการเกษตร และการสร้างมูลค่าเพิ่มสินค้าเกษตรต่อไป
ทั้งนี้ รัฐบาลไทย และกระทรวงเกษตรฯ มีความมุ่งมั่นอย่างเต็มที่ที่จะผลักดันความสําเร็จของงานมหกรรมพืชสวนโลกในปี 2572 ณ จังหวัดนครราชสีมา ซึ่งเป็นประตูสู่ภาคตะวันออกเฉียงเหนือ ด้วยศักยภาพอันโดดเด่นทั้งด้านประวัติศาสตร์ ความชํานาญในด้านเกษตรกรรม และทางชีวภาพ ซึ่งคาดการณ์ว่า งานนี้เงินสะพัดกว่า 20,000 ล้านบาท เพิ่ม(GDP)ในประเทศ 9,163 ล้านบาท รายได้จัดเก็บภาษีประมาณการ 3,429 ล้านบาท และสร้างงาน 36,003 อัตรา
รัฐบาลไทย-ข่าวทำเนียบรัฐบาล-ดีอี เปิดประชุม หารือการแก้ปัญหาเด็กและเยาวชนนอกระบบการศึกษาให้กลายเป็นศูนย์ ครั้งที่ 2/2567
วันพฤหัสบดีที่ 7 มีนาคม 2567
ดีอี เปิดประชุม หารือการแก้ปัญหาเด็กและเยาวชนนอกระบบการศึกษาให้กลายเป็นศูนย์ ครั้งที่ 2/2567
ดีอี เปิดประชุม หารือการแก้ปัญหาเด็กและเยาวชนนอกระบบการศึกษาให้กลายเป็นศูนย์ ครั้งที่ 2/2567
วันนี้ (7 มีนาคม 2567) นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมการบูรณาการและเชื่อมโยงข้อมูลทะเบียนนักเรียนรายบุคคลที่หลุดออกจากระบบการศึกษาให้เข้าสู่ระบบการศึกษา ครั้งที่ 2/2567 โดยมีนางสาวสุกันยาณี ยะวิญชาญ ผู้ตรวจราชการกระทรวงดิจิทัลฯ พร้อมผู้ที่เกี่ยวข้อเข้าร่วม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
--------------------------
รัฐบาลไทย-ข่าวทำเนียบรัฐบาล-ดีอี ร่วมการประชุม APEC 2024 แลกเปลี่ยนมุมมองด้านปัญญาประดิษฐ์ (AI) เสนอหาแนวทางร่วมปัญหาอาชญากรรมออนไลน์
วันพฤหัสบดีที่ 7 มีนาคม 2567
ดีอี ร่วมการประชุม APEC 2024 แลกเปลี่ยนมุมมองด้านปัญญาประดิษฐ์ (AI) เสนอหาแนวทางร่วมปัญหาอาชญากรรมออนไลน์
ดีอี ร่วมการประชุม APEC 2024 แลกเปลี่ยนมุมมองด้านปัญญาประดิษฐ์ (AI) เสนอหาแนวทางร่วมปัญหาอาชญากรรมออนไลน์
วันที่ 2-3 มีนาคม 2567 นายเอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) เข้าร่วมการประชุม APEC 2024 วันที่ 2 - 5 มีนาคม 2567 ณ กรุงลิมา สาธารณรัฐเปรู
โดยวันที่ 2 มีนาคม 2567 มีการจัดประชุมเต็มคณะ กลุ่มงานขับเคลื่อนเศรษฐกิจดิจิทัลของเอเปค (APEC Digital. Economy Steering Group: DESG) เป็นวันแรกซึ่ง ดร.เอกพงษ์ หริ่มเจริญ ผู้ตรวจราชการกระทรวง ในฐานะประธานกลุ่ม DESG ได้นํากล่าวเปิดประชุมเพื่อต้อนรับสมาชิกกลุ่ม DESG และร่วมพูดคุยอัพเดตผลการดําเนินโครงการของสมาชิกกลุ่มสมาชิก DESG ภายในปี 2566 ที่ผ่านมา โดยมีตัวแทนหน่วยงานจากทั้งภาครัฐ และภาคเอกชนเข้าร่วมประชุมในครั้งนี้
และวันที่ 3 มีนาคม 2567 เป็นการประชุมเต็มคณะของกลุ่ม DESG เป็นวันที่ 2 ซึ่งมีการเสวนาเกี่ยวกับนโยบายและแลกเปลี่ยนมุมมองเกี่ยวกับการกํากับดูแลด้านปัญญาประดิษฐ์ (AI) อภิปรายเกี่ยว WTO moratorium on customs duties on electronic transmissions แลกเปลี่ยนมุมมองของสมาชิกผ่านกฎหมาย MLER และไฮไลต์ที่สําคัญคือ การนําเสนอประเด็นการอภิปรายเกี่ยวกับปัญหาอาชญากรรมออนไลน์เพื่อหาแนวทางและความร่วมมือกับสมาชิกเอเปค ซึ่ง ดร. เอกพงษ์ฯ ประธานกลุ่ม ​DESG ได้เสนอที่ประชุมเพื่อพูดคุยเกี่ยวกับหัวข้อนี้ โดยมีสมาชิกให้ความสนใจเป็นจํานวนมาก และเพื่อเน้นย้ําถึงเจตนารมณ์ของแผน AIDER ที่กลุ่ม DESG จะร่วมกันขับเคลื่อนการดําเนินงานผ่านเอเปคอย่างเข้มแข็งต่อไป
รัฐบาลไทย-ข่าวทำเนียบรัฐบาล- ‘พัชรวาท’ ส่งเสริม นักเรียน นักศึกษา ช่วยปฏิบัติงานอุทยานแห่งชาติ สนับสนุนการใช้เวลาว่างให้เกิดประโยชน์ ควบคู่การปลูกฝังอนุรักษ์ทรัพยากรธรรมชาติและสิ่งแวดล้อม
วันพฤหัสบดีที่ 7 มีนาคม 2567
‘พัชรวาท’ ส่งเสริม นักเรียน นักศึกษา ช่วยปฏิบัติงานอุทยานแห่งชาติ สนับสนุนการใช้เวลาว่างให้เกิดประโยชน์ ควบคู่การปลูกฝังอนุรักษ์ทรัพยากรธรรมชาติและสิ่งแวดล้อม
นายพัชรวาทฯ รมว.ทส. ส่งเสริม นักเรียน นักศึกษา ช่วยปฏิบัติงานอุทยานแห่งชาติ สนับสนุนการใช้เวลาว่างให้เกิดประโยชน์ ควบคู่การปลูกฝังอนุรักษ์ทรัพยากรธรรมชาติและสิ่งแวดล้อม
วันที่ 6 มีนาคม 2567 เวลา 10.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการแถลงข่าว “การดําเนินโครงการนักเรียน นักศึกษา ช่วยปฏิบัติงานอุทยานแห่งชาติ ประจําปีงบประมาณ พ.ศ. 2567” Learn-Do-Share พร้อมเป็นสักขีพยานในการรับมอบเงินทุนจากกลุ่ม Below the Tides ที่ระดมทุนช่วยเหลือเต่าทะเลผ่านแพลตฟอร์มเทใจดอทคอม ให้กับกรมทรัพยากรทางทะเลและชายฝั่ง จํานวน 600,000 บาท ณ ห้องแถลงข่าว ชั้น 1 กระทรวงทรัพยากรธรรมชาติและสิ่งแวดล้อมสิ่งแวดล้อม โดยมี ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ นายนพดล พลเสน เลขานุการ รมว.ทส. นายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช นายปิ่นสักก์ สุรัสวดี อธิบดีกรมทรัพยากรทางทะเลและชายฝั่ง นายเถลิงศักดิ์ เพ็ชรสุวรรณ รองปลัดกระทรวงฯ โฆษกประจํากระทรวงฯ ศ.ดร.พิสุทธิ์ เพียรมนกุล รองคณบดีคณะวิศวกรรมศาสตร์ จุฬาลงกรณ์มหาวิทยาลัย ตลอดจนคณะผู้บริหาร ทส. และสื่อมวลชน เข้าร่วมงาน โดยในช่วงท้ายของการแถลงข่าว พล.ต.อ.พัชรวาท ยังได้มอบหนังสือเดินทางท่องเที่ยวอุทยานแห่งชาติ (Passport to Thailand National parks) ให้แก่สื่อมวลชนและผู้เข้าร่วมงาน เพื่อเป็นการส่งเสริมการท่องเที่ยวอุทยานแห่งชาติอีกด้วย
พล.ต.อ.พัชรวาท กล่าวถึงความสําคัญของการส่งเสริมให้นักเรียน นักศึกษา ช่วยปฏิบัติงานอุทยานแห่งชาติว่า สอดคล้องตามนโยบายของรัฐบาลที่ให้ความสําคัญทางด้านการศึกษา ส่งเสริมการสร้างสังคมแห่งการเรียนรู้ตลอดชีวิต รวมถึงเสริมสร้างศักยภาพของเยาวชน ให้เกิดจิตสํานึกในการรักสิ่งแวดล้อม ดูแลรักษาทรัพยากรและสิ่งแวดล้อมของประเทศ ซึ่งเป็นปัจจัยที่สําคัญในการพัฒนาประเทศ กิจกรรมภายใต้โครงการนี้จะเป็นการเปิดโอกาสให้เยาวชนที่กําลังศึกษาได้อยู่ใกล้ชิดกับธรรมชาติ เกิดความรู้สึกซาบซึ้ง และเห็นถึงคุณค่าความสําคัญของป่าอนุรักษ์ ผ่านการปฏิบัติงานในพื้นที่ที่หลากหลายตามความเหมาะสม สําหรับในปี พ.ศ. 2567 นี้ กระทรวงทรัพยากรธรรมชาติและสิ่งแวดล้อม ทํางานร่วมกับคณะวิศวกรรมศาสตร์ จุฬาลงกรณ์มหาวิทยาลัย เพื่อให้เยาวชนได้เรียนรู้ ลงมือปฏิบัติ และถ่ายทอดเรื่องราวเกี่ยวกับคาร์บอนฟุตพริ้นท์ และการลดภาวะโลกเดือด ผ่านกิจกรรมพิเศษ เลิร์น-ดู-แชร์ (Learn-Do-Share) ที่ให้ความสําคัญกับการนําความรู้ด้านสิ่งแวดล้อมไปใช้ในชีวิตประจําวัน และเป็นสื่อกลางเผยแพร่เรื่องราวไปสู่สังคมโดยรอบต่อไป
รัฐบาลไทย-ข่าวทำเนียบรัฐบาล-‘พัชรวาท’ ดัน 4 พื้นที่เมืองเก่าสงขลา เข้าสู่บัญชีรายชื่อเบื้องต้นศูนย์มรดกโลก พร้อมเร่งรัดการจัดทำข้อมูล “อุทยานประวัติศาสตร์ภูพระบาท” และการศึกษาความเป็นไปได้ผลักดัน “น่าน” สู่มร
วันพฤหัสบดีที่ 7 มีนาคม 2567
‘พัชรวาท’ ดัน 4 พื้นที่เมืองเก่าสงขลา เข้าสู่บัญชีรายชื่อเบื้องต้นศูนย์มรดกโลก พร้อมเร่งรัดการจัดทําข้อมูล “อุทยานประวัติศาสตร์ภูพระบาท” และการศึกษาความเป็นไปได้ผลักดัน “น่าน” สู่มร
นายพัชรวาทฯ รมว.ทส. ดัน 4 พื้นที่เมืองเก่าสงขลา เข้าสู่บัญชีรายชื่อเบื้องต้นศูนย์มรดกโลก พร้อมเร่งรัดการจัดทําข้อมูล “อุทยานประวัติศาสตร์ภูพระบาท” และการศึกษาความเป็นไปได้ผลักดัน “น่าน” สู่มรดกโลก
วันที่ 6 มีนาคม 2567 เวลา 13.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ 1/2567 ร่วมกับนายเสริมศักดิ์ พงษ์พานิช รัฐมนตรีว่าการกระทรวงวัฒนธรรม ผู้ทรงคุณวุฒิ และคณะกรรมการจากหน่วยงานที่เกี่ยวข้อง โดยมีนายจิรวัฒน์ ระติสุนทร รองเลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่ฝ่ายเลขานุการ ณ ห้องประชุมอารีย์สัมพันธ์ กรมการเปลี่ยนแปลงสภาพภูมิอากาศและสิ่งแวดล้อม
ภายหลังการประชุมฯ พล.ต.อ.พัชรวาท เปิดเผยว่า ที่ประชุมฯ ได้มีมติเห็นชอบ (ร่าง) เอกสารการนําเสนอแหล่งมรดกทางวัฒนธรรม สงขลา และชุมชนที่เกี่ยวเนื่องริมทะเลสาบสงขลา ภายใต้ชื่อ Songkhla and its Associated Lagoon Settlements เข้าสู่บัญชีรายชื่อเบื้องต้น (Tentative List) ของศูนย์มรดกโลก ประกอบด้วยแหล่งมรดกทางวัฒนธรรม จํานวน 4 พื้นที่ ได้แก่ 1) เมืองโบราณพังยาง เมืองโบราณพะโคะ และเมืองโบราณสีหยัง 2)เมืองโบราณสทิงพระ 3) เมืองป้อมค่ายซิงกอร่า ณ เขาแดง และแหลมสน 4) เมืองเก่าสงขลา บ่อยาง ในพื้นที่ 4 อําเภอของจังหวัดสงขลา คือ อําเภอระโนด อําเภอสทิงพระ อําเภอสิงหนคร และอําเภอเมือง ซึ่งพื้นที่ดังกล่าวได้แสดงให้เห็นถึงวัฒนธรรมด้านสถาปัตยกรรมที่มีการแลกเปลี่ยนวัฒนธรรมกับอารยธรรมอื่น ๆ ตามเส้นทางการค้าทางทะเลเลียบแนวชายฝั่ง หลักฐานทางโบราณคดีชองชุมชนในอดีต เป็นพื้นที่ที่แสดงให้เห็นถึงพัฒนาการความรู้และวิทยาการในการเดินเรือในยุครุ่งเรืองของการค้าทางทะเลในสมัยต่าง ๆ รวมถึงเป็นตัวอย่างที่โดดเด่นของการตั้งถิ่นฐานที่มีวิวัฒนาการ และการเปลี่ยนแปลงอันเนื่องมาจากปฏิสัมพันธ์ระหว่างมนุษย์กับสภาพแวดล้อมทางธรรมชาติ โดยหากสามารถนําเสนอแหล่งมรดกทางวัฒนธรรมเพื่อขอรับการขึ้นทะเบียนเป็นแหล่งมรดกโลกเพิ่มเติมได้ จะเป็นการส่งเสริมเศรษฐกิจการท่องเที่ยวทั้งทางตรงและทางอ้อมให้กับประเทศ ทั้งในระดับท้องถิ่นและในระดับชาติ และช่วยยกระดับการอนุรักษ์พื้นที่ด้วยการบริหารจัดการที่เป็นไปตามมาตรฐานสากลให้คงคุณค่าของแหล่งเพื่อส่งต่อไปยังอนุชนรุ่นต่อไป
นอกจากนี้ ที่ประชุมฯ ยังได้รับทราบความคืบหน้าการนําเสนออุทยานประวัติศาสตร์ภูพระบาท จังหวัดอุดรธานี เป็นแหล่งมรดกทางวัฒนธรรม โดยขอให้ฝ่ายเลขานุการและกรมศิลปากรเร่งรัดการจัดทําข้อมูลส่งให้ศูนย์มรดกโลก พร้อมขอให้ศึกษาความเป็นไปได้ในการขับเคลื่อนจังหวัดน่าน สู่มรดกโลก ตามที่นายกรัฐมนตรีได้ประกาศนโยบายไว้ด้วย
รัฐบาลไทย-ข่าวทำเนียบรัฐบาล-​นายกรัฐมนตรีเริ่มต้นการเยือนสาธารณรัฐฝรั่งเศส และสหพันธ์สาธารณรัฐเยอรมนีอย่างเป็นทางการ ภายหลังเสร็จสิ้นภารกิจเข้าร่วมการประชุมสุดยอดอาเซียน-ออสเตรเลีย สมัยพิเศษ
วันพฤหัสบดีที่ 7 มีนาคม 2567
​นายกรัฐมนตรีเริ่มต้นการเยือนสาธารณรัฐฝรั่งเศส และสหพันธ์สาธารณรัฐเยอรมนีอย่างเป็นทางการ ภายหลังเสร็จสิ้นภารกิจเข้าร่วมการประชุมสุดยอดอาเซียน-ออสเตรเลีย สมัยพิเศษ
​นายกรัฐมนตรีเริ่มต้นการเยือนสาธารณรัฐฝรั่งเศส และสหพันธ์สาธารณรัฐเยอรมนีอย่างเป็นทางการ ภายหลังเสร็จสิ้นภารกิจเข้าร่วมการประชุมสุดยอดอาเซียน-ออสเตรเลีย สมัยพิเศษ
วันนี้ (7 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะเดินทางถึงสหพันธ์สาธารณรัฐเยอรมนี เริ่มต้นการเยือนยุโรป 2 ประเทศอย่างเป็นทางการ ระหว่างวันที่ 7 - 14 มีนาคม 2567
นายกรัฐมนตรีและคณะจะเดินทางกว่า 22 ชั่วโมงถึงกรุงเบอร์ลิน ช่วงเช้ามืด (ราว05:30น.เวลาท้องถิ่น)ของวันที่ 7 มีนาคม 2567 โดยในระหว่างการเยือนอย่างเป็นทางการ นอกจากจะพบหารือทวิภาคีกับผู้นําของสาธารณรัฐฝรั่งเศส และสหพันธ์สาธารณรัฐเยอรมนีแล้ว จะเป็นโอกาสให้นายกรัฐมนตรีเข้าร่วมงาน ITB Berlin 2024 งานแสดงสินค้าด้านการท่องเที่ยวที่ใหญ่ที่สุดในโลก จัดขึ้นทุกปีในเดือนมีนาคม ณ กรุงเบอร์ลิน สหพันธ์สาธารณรัฐเยอรมนี และการเข้าร่วมพิธีเปิดงาน MIPIM 2024 ซึ่งเป็นงานมหกรรมอสังหาริมทรัพย์ที่ใหญ่ที่สุดในโลก โดยนายกรัฐมนตรีจะเยี่ยมชมนิทรรศการภายในงาน ณ เมืองคานส์ อีกด้วย รวมทั้งจะเข้าร่วมและกล่าวปาฐกถาในงานเลี้ยงรับรองประจําปีของสมาคมธุรกิจขนาดกลางและขนาดย่อมเยอรมนี (German Association for Small and Medium-Sized Businesses: BVMW) เป็นองค์กรอิสระทางการเมืองที่ปกป้องและผลักดันผลประโยชนของสมาชิก ซึ่งเป็นบริษัทธุรกิจขนาดกลางและขนาดย่อม ปัจจุบันมีสมาชิกกว่า 55,000 บริษัท และมีเครือข่ายกว่า 30 องค์กร โดยรวมแล้วมีสมาชิกกว่า 9 แสนบริษัท และมีสํานักงานตัวแทนทั่วโลกกว่า 40 แห่ง
รวมทั้งจะเป็นโอกาสพบหารือกับภาคเอกชนสําคัญๆ ของทั้งสองประเทศจากในหลากหลายอุตสาหกรรม อาทิ อุตสาหกรรมการท่องเที่ยว อุตสาหกรรมเเฟชั่น อุตสาหกรรมชิ้นส่วนยานยนต์ อุตสาหกรรมอากาศยานและดาวเทียม และอุตสาหกรรมยานยนต์ เป็นต้น รวมทั้ง นายกรัฐมนตรียจะได้พบหารือกับผู้บริหารของห้างค้าปลีก และห้างสรรพสินค้าชั้นนําของฝรั่งเศส เพื่อสํารวจตลาดและการจัดการกระจายสินค้าอาหารเอเชียในตลาดยุโรป อีกด้วย
ทั้งนี้ โฆษกประจําสํานักนายกรัฐมนตรีจะประชาสัมพันธ์ข่าว ภาพ และวิดีโอจากการปฏิบัติภารกิจของนายกรัฐมนตรีอย่างต่อเนื่องต่อไป โดยนายกรัฐมนตรีจะเสร็จสิ้นภารกิจที่กรุงเบอร์ลินช่วงค่ําวันที่ 13 มีนาคม 2567 ตามเวลาท้องถิ่น และจะออกเดินทางกลับถึงประเทศไทยวันที่ 14 มีนาคม 2567
รัฐบาลไทย-ข่าวทำเนียบรัฐบาล-กรมทางหลวงชนบท จัดตั้งด่านตรวจชั่งน้ำหนักยานพาหนะเคลื่อนที่บนถนนสาย สท.3002       จังหวัดสุโขทัย ป้องกันผลกระทบต่อเส้นทางในระยะยาว
วันพฤหัสบดีที่ 7 มีนาคม 2567
กรมทางหลวงชนบท จัดตั้งด่านตรวจชั่งน้ําหนักยานพาหนะเคลื่อนที่บนถนนสาย สท.3002       จังหวัดสุโขทัย ป้องกันผลกระทบต่อเส้นทางในระยะยาว
....
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสุโขทัย จัดตั้งด่านตรวจชั่งน้ําหนักยานพาหนะเคลื่อนที่บนถนนสาย สท.3002 แยก ทล.101 - นิคมสหกรณ์ศรีสําโรง อําเภอศรีสําโรง จังหวัดสุโขทัย ระหว่าง กม.ที่ 4+700 พบว่า ไม่พบผู้กระทําผิด ทั้งนี้ เพื่อตรวจสอบและควบคุมน้ําหนักของยานพาหนะขนาดใหญ่หรือรถบรรทุกให้มีการบรรทุกน้ําหนักตามที่กฎหมายกําหนด ป้องกันผลกระทบต่อเส้นทางจราจรและป้องกันอุบัติเหตุที่อาจเกิดขึ้นต่อผู้ร่วมทาง ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ในการควบคุมน้ําหนักรถบรรทุกให้เป็นไปตามพระราชบัญญัติทางหลวง พ.ศ. 2535 หากฝ่าฝืนจะมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับและอาจถูกริบรถบรรทุกที่ใช้ในการกระทําความผิดนั้นด้วย ทั้งนี้ ทช. ขอความร่วมมือทุกภาคส่วนปฏิบัติตามกฎหมายและมาตรการดังกล่าวอย่างเคร่งครัด เพื่อความปลอดภัยของผู้ใช้เส้นทาง